nvidia/miracl-vision huggingface dataset:
2020 ग्रीष्मकालीन ओलम्पिक में एथलेटिक्स – पुरुष भाला फेंक

2020 ग्रीष्मकालीन ओलम्पिक में पुरुष भाला फेंक प्रतियोगिता 4 एवं 7 अगस्त को जापान राष्ट्रीय स्टेडियम में आयोजित की गयी। इसमें 32 खिलाड़ियों ने भाग लिया। रियो 2016 के स्वर्ण पदक विजेता थॉमस रोहलर 2019 से खराब फॉर्म के कारण इस ओलम्पिक में हिस्सा लेने नहीं आये। रजत पदक विजेता जूलियस येगो और कांस्य पदक विजेता केशोर्न वालकॉट ने हिस्सा लिया मगर क़्वालीफिकेशन राउंड से आगे न बढ़ सके। 2019 विश्व चैंपियन एलेग्जेंडर पीटर्स भी थे मगर सबसे ज्यादा नजरें जोहानेस वेटर पर थीं जिनका सर्वश्रेष्ठ व्यक्तिगत थ्रो 97.76 मीटर का था जो कि भाले के आकार परिवर्तन के बाद दूसरा सर्वश्रेष्ठ है मगर वह भी फाइनल में जगह बनाने के बाद 3 थ्रो में ही बाहर हो गये। स्वतः क्वालिफिकेशन मार्क 83.5 मीटर से 6 खिलाड़ियों ने अधिक फेंका जिसमें नीरज चोपड़ा, जोहानेस वेटर, अरशद नदीम, लस्सी ऐटलॉटालो, जूलियन वेबर तथा जैकब वदलेच थे। अरशद नदीमपाकिस्तान के पहले ऐसे खिलाड़ी बनें जिसने ओलम्पिक एथलेटिक्स की किसी प्रतियोगिता में फाइनल में स्थान बनाया हो। नीरज चोपड़ा इस स्पर्धा का स्वर्ण जीता, जो कि एथलेटिक्स में भारत के साथ साथ दक्षिण एशिया क्षेत्र से ओलम्पिक में पहला स्वर्ण पदक था। क्वालिफिकेशन नियम: Qualifying performance 83.50 (Q) or at least 12 best performers (q) advance to the Final
मीटू आन्दोलन (स्लोवेनिया)

मीटू आंदोलन (या #MeToo मूवमेंट ) या तो कार्यस्थल में महिलाओं के यौन उत्पीड़न या अमेरिकी मीटू आन्दोलन के एक शाखा के खिलाफ अंतरराष्ट्रीय अभियान से प्रभावित एक स्वतंत्र उग्रता के रूप में देखा जाता है। #MeToo आंदोलन की लोकप्रियता हासिल करने के साथ यह कई अन्य देश जैसेकि भारत और कई अन्य देशों में प्रमुखता हासिल करना शुरू हुआ, जिनमें योरोप में स्लोवेनिया देश का मीटू आन्दोलन भी प्रसिद्ध हुआ है और उसकी काफ़ी चर्चा हुई है। स्लोवेनिया प्ररंभ में अमेरिका के मीटू आंदोलन से अप्रभावित रहा था। यहाँ तक कि इस देश की महिलाएँ अपनी कहानियाँ कहने आगे भी नहीं रही थीं। ऐसे में मार्च 8 संस्था (March 8 Institute) नामक संगठन आगे आई जो विश्व महिला दिवस के अनुरूप अपना नाम या शीर्षक रखती है और सार्वजनिक स्थानों पर महिलाओं के यौन उत्पीड़न के विरुद्ध चिंतित है। एक वेबसाइट 2018 में शुरू हुई जज़तूदी (मैं भी / या मीटू) के तौर पर आरंभ हुई थी। इसमें देश की महिलाओं से यौन उत्पीड़न के मामलों को रिपोर्ट करने का अवसर दिया गया। इसी के अनुरूप सामाजिक मीडिया पर #JazTudi प्रचलित हुआ।  देश के रोज़गार-संबंधी अधिनियम (Employment Relationship Act “ZDR-1”) की धारा 7 के अनुसार यौन उत्पीड़न की परिभाषा यूं दी गई है कि यह: यह अधिनियम स्लोवेनिया में 2007 से लागू है। परंतु स्लोवेनिया में ऐसे कोई ठोस नियम या प्रणालियाँ लागू नहीं हैं कि निजी क्षेत्र के काम देनेवाले योन उत्पीड़न रोकने के लिए सुनिश्चित करें।
सरस्वती नदी (उत्तराखण्ड)

सरस्वती नदी (Saraswati River) भारत के उत्तराखण्ड राज्य में बहने वाली एक हिमालयाई नदी है। यह अलकनन्दा नदी की एक मुख्य उपनदी है, और माणा गाँव के समीप स्थित केशव प्रयाग में उस से संगम करती है। अलकनन्दा नदी स्वयं देवप्रयाग में भागीरथी नदी से संगम करती है और वहाँ से इसे गंगा नदी कहा जाता है। सरस्वती नदी के पार एक प्राकृतिक शिला-सेतु है जिसे "भीम पुल" कहा जाता है, और जिसके द्वारा वसुधारा जलप्रपात और सतोपन्थ ताल तक चला जा सकता है। स्थानीय मान्यता है कि महाभारत के भीम ने द्रौपदी को नदी पार कराने के लिए भीम पुल बनाया था।
ऋषिगंगा नदी

ऋषिगंगा (Rishiganga) भारत के उत्तराखण्ड राज्य के चमोली ज़िले में बहने वाली एक हिमालयाई नदी है। यह नन्दा देवी पर्वत की ढलानों पर स्थित उत्तरी नन्दा देवी हिमानी से उत्पन्न होती है और इसे दक्षिणी नन्दा देवी हिमानी से भी जल प्राप्त होता है। फिर यह नन्दा देवी राष्ट्रीय उद्यान से गुज़रकर रैणी गाँव के समीप धौलीगंगा नदी में विलय हो जाती है। धौलीगंगा आगे जाकर अलकनन्दा नदी में विलय होती है, जो स्वयं गंगा नदी की एक मुख्य उपनदी है। ऋषिगंगा नदी में जल का बहाव शक्ति से होता है, जिस से उसका शोर और जलधारा की उग्रता प्रसिद्ध है।
केदारनाथ पर्वत

केदारनाथ (Kedarnath) या केदारनाथ मुख्य (Kedarnath Main) और केदारनाथ डोम (Kedarnath Dome) या केदार डोम (Kedar Dome) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित दो पर्वत हैं। केदारनाथ मुख्य गंगोत्री समूह के दक्षिणी भाग का सर्वोच्च पर्वत है और केदारनाथ डोम तीसरा सबसे ऊँचा। यह गौमुख के पवित्र स्थल से लगभग 15 किमी दक्षिण में स्थित हैं।
भागीरथी पुंजक

भागीरथी पुंजक (Bhagirathi Massif) या भागीरथी समूह (Bhagirathi Group) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित चार शिखरों वाला एक पर्वत पुंजक है, जिसके शिखर 6856 मीटर से 6193 मीटर के बीच की ऊँचाई रखते हैं। यह चार दिशाओं में हिमानियों (ग्लेशियर) से घिरा है। इसके पूर्व भाग में वासुकी हिमानी है, पश्चिम में क्षेत्र की मुख्य हिमानी - गंगोत्री हिमानी - है, उत्तर में चतुरंगी हिमानी और दक्षिण में स्वच्छानन्द हिमानी है। यह पूरा पुंजक और आसपास का क्षेत्र गंगोत्री राष्ट्रीय उद्यान के अंतर्गत सुरक्षित है।
भागीरथी पर्वत १

भागीरथी पर्वत १ (Bhagirathi Parbat I) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित एक पर्वत है। यह भागीरथी पुंजक के चार पर्वतों में सबसे ऊँचा है और विश्व का 393वाँ सबसे ऊँचा पर्वत है।
वासुकी पर्वत

वासुकी पर्वत (Vasuki Parbat) भारत के उत्तराखण्ड राज्य के उत्तरकाशी ज़िले में गढ़वाल हिमालय का एक पर्वत है। इसके दो शिखर हैं - 6792 मीटर ऊँचा मुख्य शिखर और 6702 मीटर ऊँचा एक अतिरिक्त दक्षिणी शिखर।
एम॰ ए॰ गणपति

स्क्वाड्रन लीडर मांडेपंडा अप्पाचु गणपति भारतीय वायु सेना के एक अधिकारी थे जिन्हें 1972 में वीर चक्र से सम्मानित किया गया था जब उन्होंने एक फ्लाइट लेफ्टिनेंट के रूप में उन्होंने पाकिस्तानी कृपाण जेट्स को मार गिराया था। वह 22 स्क्वाड्रन के थे। 1971 के भारत-पाकिस्तान युद्ध में बोयरा एनकाउंटर के दौरान (22 नवंबर 1971 को), उन्होंने एक अन्य पायलट और फ्लाइट ऑफिसर डॉन लाजर ने कलकत्ता (अब कोलकाता) के पास सब्रेस को नीचे उतारते हुए गनेट्स को उड़ाया। उनका नेतृत्व फ्लाइट लेफ्टिनेंट रॉय मैसी ने किया। गणपति ने 1970 के दशक में सेवा के दौरान आत्महत्या की थी।
सहायतापूर्ण बरताव

सहायतापूर्ण बरताव उन स्वेच्छापूर्वक कार्यों को कहा जाता है जो दूसरों की मदद के लिए उठाए जाते हैं जिसमें किसी लाभ की सोच हो सकता है कि शामिल हो और हो सकता है कि नहीं। यह एक प्रकार का समाज-समर्थक बरताव है (जैसे कि ऐसा कोई भाई कार्य जिस में कि किसी व्यक्ति या व्यक्ति-समूह की सहायता या राहत पहुँचाने का कार्य  जैसेकि किसी सुविधा का साझा करना, दिलासा देना, कठिन परिस्तिथि से बचान या किसी और और रूप में सहायता करना)। सहायता कभी मध्यस्थता के रूप में भी हो सकती है।
सतीश दुआ

लेफ्टिनेंट जनरल सतीश दुआ, पीभीएसएम, यूवाईएसएम, एसएम, भीएसएम भारतीय सेना के एक सेवानिवृत्त जनरल ऑफिसर हैं ।  उन्होंने भारतीय सशस्त्र बलों के चीफ ऑफ स्टाफ कमेटी के अध्यक्ष के एकीकृत रक्षा स्टाफ के प्रमुख के रूप में कार्य किया। उन्होंने ३१ अक्टूबर २०१६ को एयर मार्शल पीपी रेड्डी से पद ग्रहण किया और १ नवंबर २०१८ को लेफ्टिनेंट जनरल पीएस राजेश्वर द्वारा उनका स्थान लिया गया।      दुआ ने आर्मी वार कॉलेज, महू में हायर कमांड कोर्स में भाग लिया है; रक्षा सेवा स्टाफ कॉलेज, वेलिंगटन; और नेशनल डिफेंस कॉलेज, दिल्ली।  दुआ को दिसंबर १९७९ में ८ जम्मू और कश्मीर लाइट इन्फैंट्री (सियाचिन) में शामिल किया गया था। उन्हें आतंकवाद-रोधी विशेषज्ञ माना जाता है और उन्होंने अपने करियर के दौरान विभिन्न महत्वपूर्ण कमांड, स्टाफ और प्रशिक्षक नियुक्तियों का आयोजन किया है। उन्होंने जम्मू और कश्मीर और XV कोर (श्रीनगर) (२०१५-२०१६) में आतंकवाद विरोधी अभियानों में एक बटालियन और एक ब्रिगेड की कमान संभाली है। असम राइफल्स के एक मेजर जनरल के रूप में उन्होंने पूर्वोत्तर भारत में IGAR (पूर्व) नामक एक नए गठन को बढ़ाने में महत्वपूर्ण भूमिका निभाई। उन्होंने सैन्य सचिव शाखा में कर्नल एमएस (शिकायतें) सहित विभिन्न स्टाफ नियुक्तियां की हैं; कारगिल ब्रिगेड के ब्रिगेड मेजर; XVI वाहिनी (नगरोटा) के ब्रिगेडियर जनरल स्टाफ (संचालन); हथियार उपकरण निदेशालय में उप महानिदेशक; आयुध शाखा के मास्टर जनरल में अपर महानिदेशक (खरीद)। उन्होंने वियतनाम, कंबोडिया और लाओस (२००५-२००८) में कमांडो प्रशिक्षक और रक्षा अताशे के रूप में भी काम किया है।     अपने करियर के दौरान, उन्हें उनकी सेवा के लिए विशिष्ट सेवा पदक, सेना पदक, उत्तम युद्ध सेवा पदक (२०१९) और परम विशिष्ट सेवा पदक (२०१८) से सम्मानित किया गया है।
1971 की भारतीय जनगणना

की भारतीय जनगणना (1971 Census of India) 1872 से आरम्भ हुई भारत की 11वीं जनगणना थी। इसमें भारत की जनसंख्या 547,949,809 थी। अनुसूचि में 35 प्रश्न शामिल थे। जन्मस्थान गणना के गाँव अथवा कस्बे में निवास का समयधर्मअनुसूचित जाति अथवा अनुसूचित जनजातिसाक्षरता (एल अथवा O)शैक्षिक स्तरमातृभाषाअन्य भाषा द्वितीयक कार्य
जगदंबा नेपाली धर्मशाला

जगदंबा नेपाली धर्मशाला लेफ़्टिनेंट जनरल मदन शमशेर जंगबहादुर राणा की पत्नी जगदंबा कुमारी देवी द्वारा दृत पैसों से वाराणसी में 1960 में बना एक नेपाली धर्मशाला है जहाँ पर कम मूल्य में आवास प्रदान किया जाता है। वर्तमान में यह धर्मशाला वाराणसी में रहनेवाले नेपाली लोगों द्वारा स्थापित विद्या धर्म प्रचारिणी नेपाली समिति द्वारा संभाला गया है। प्रसिद्ध हिंदू धार्मिक स्थल होने के नाते से वार्षिक स्तर में हज़ारों नेपाली हिंदू लोग तीर्थयात्रा के लिए वाराणसी पहुँचते हैं। सो यात्रियों को रहने हेतु सस्ती और सुरक्षित जगह प्रदान करने के उद्देश्य से लेफ़्टिनेंट जनरल मदन शमशेर जंगबहादुर राणा की पत्नी एवं चंद्र शमशेर जंगबहादुर राणा की बहू रानी जगदंबा कुमारी देवी ने इस धर्मशाला की स्थापना की। धर्मशाला में नेपाल पुस्तकालय नामक किताबघर की स्थापना हुई है जहाँ पर प्राचीन धार्मिक ग्रंथों के साथ अर्वाचीन नेपाली, संस्कृत और हिंदी साहित्य का संग्रह किया गया है। रानी जगदंबा कुमारी देवी ने 1959 में तमिलनाड़ू में स्थित रामेश्वरम शहर में भी एक धर्मशाला की स्थापना की थी लेकिन वर्तमान में रानी के इच्छाओं के विरुद्ध सो धर्मशाला को उसके रखवाले ख़ुद के फ़ायदे के लिए इस्तेमाल कर रहे हैं।
मतिलाल राय

मतिलाल राय (५ जनवरी १८८३ -- १० अप्रैल, १९५९) भारत के एक स्वतंत्रता सेनानी एवं क्रान्तिकारी, पत्रकार एवं समाजसुधारक थे। उन्होने प्रवर्तक संघ की स्थापना की जो सामाजिक कार्यों के लिए एक राष्ट्रवादी मंच था।
सोराया तर्ज़ी

सोरया तर्ज़ी ( पश्तो / दारी : ملکه ريا; 24 नवंबर, 1899 - 20 अप्रैल, 1968) 20 वीं शताब्दी की शुरुआत में अफगानिस्तान की पहली रानी और राजा अमानुल्लाह खान की पत्नी थीं। उनका जन्म सीरिया में हुआ था और उनकी शिक्षा उनके पिता सरदार महमूद "बेग" तारज़ी ने की, जो अफगान नेता और बुद्धिजीवी थे।  वह मोहम्मदजाई पश्तून जाति की थीं जो बरक़ज़ई राजवंश की एक एक उप-जनजाति है।
कलीनगर

कलीनगर (Kalinagar) भारत के उत्तर प्रदेश राज्य के पीलीभीत ज़िले में स्थित एक नगर है।
माधोटांडा

माधोटांडा (Madhotanda) या टांडा मड़ियाहूँ (Tanda Madiau) भारत के उत्तर प्रदेश राज्य के पीलीभीत ज़िले में स्थित एक बड़ा गाँव है। यह कभी-कभी पीलीभीत बाध अभयारण्य का द्वार कहलाता है। •माधोटांडा में वन विभाग की तरफ से सैलानियों के घूमने के लिए एक केंद्र बनाया है जिसका नाम है चुका स्पॉट यह बहुत दूर दूर से विदेश से लोग आते है । और यह के मनमोहक दृश्य से मोहित होते है •यहां काली या शारदा नदी बहती है जो एक बांध के रूप में है । •लखनऊ में बहने बाली गोमती का उद्गम स्थल माधोटांडा ही है । गोमती इसी स्थान से प्रारंभ हुई है
रवांडा क्रिकेट स्टेडियम

रवांडा क्रिकेट स्टेडियम, जिसे किकुकिरो ओवल के नाम से भी जाना जाता है, किगाली, रवांडा में एक क्रिकेट मैदान है। स्टेडियम को आधिकारिक तौर पर गहंगा अंतर्राष्ट्रीय क्रिकेट स्टेडियम नाम दिया गया है।
सैमुअल सिंह

सैमुअल सिंह (जन्म 20 मार्च 1991) एक नाइजीरियाई गायक और व्यक्तित्व हैं। वह अपने भोजपुरी कवर गानों के लिए मशहूर हैं। उन्हें पहचान तब मिली जब उन्होंने अपने यूट्यूब चैनल पर "लॉलीपॉप लागेलु" (भोजपुरी सॉन्ग) कवर अपलोड किया। उन्होंने जयपुर के सुरेश ज्ञान विहार विश्वविद्यालय से स्नातक किया।
सुन्दा चीता बिल्ली

सुन्दा चीता बिल्ली (Sunda leopard cat) दक्षिणपूर्वी एशिया के जावा, सुमात्रा, बाली, बोर्नियो और फिलिपीन्स द्वीपों में मिलने वाली छोटी जंगली बिल्ली की एक जीववैज्ञानिक जाति है। सन् 2017 तक इसे चीता बिल्ली जाति का एक प्रकार माना जाता था लेकिन अब इसे एक भिन्न जाति माना जाता है।
हिमालय कस्तूरी मृग

हिमालय कस्तूरी मृग (Black musk deer) या श्वेत-पेट कस्तूरी मृग (White-bellied musk deer) कस्तूरी मृग की एक जाति है जो भारत, भूटान, चीन, पाकिस्तान और नेपाल में मिलती है।
बर्मी स्वतंत्रता धिनियम, १९४७

बर्मी स्वतंत्रता धिनियम, १९४७ यूनाइटेड किंगडम की संसद का एक अधिनियम था जिसने बर्मा (अब म्यांमार) को स्वतंत्रता प्रदान की। इस अधिनियम को 10 दिसंबर 1947 को शाही स्वीकृति मिली। बर्मा संघ 4 जनवरी 1948 को राष्ट्रमंडल के बाहर एक स्वतंत्र गणराज्य के रूप में अस्तित्व में आया।
सराव

सराव (Serow), जिसे सेराव या सराओ या सीरो भी कहा जाता है, भारतीय उपमहाद्वीप और पूर्वी एशिया में रहने वाला एक मध्यम आकार के बकरी या ऐंटीलोप से मिलते-जुलते स्तनधारियों का जीववैज्ञानिक वंश है। इस वंश का वैज्ञानिक नाम कैप्रिकोर्निस (Capricornis) है। इसे पहले नेमोरहेडस वंश का भाग माना जाता था, लेकिन अब इस वंश को अलग वर्गीकृत करा गया है और नेमोरहेडस में केवल घोरल हैं।
गढ़जात रेंज

गढ़जात पहाड़ियाँ (Garhjat Hills) भारत के ओडिशा और झारखण्ड राज्यों में स्थित एक 382 किमी तक चलने वाली पर्वतमाला है, जो पूर्वी घाट का एक उत्तरी विस्तार है। यह पहाड़ियाँ झारखण्ड के छोटा नागपुर पठार क्षेत्र से ओडिशा तक पूर्वोत्तर-दक्षिणपश्चिम अक्ष में जाती हैं। इनका पूर्वोत्तरी अन्त मयूरभंज ज़िले में और दक्षिणपश्चिमी अन्त मालकानगिरि ज़िले में है। गढ़जात क्षेत्र में छोटी पहाड़ियाँ, पठार और मर्ग (घासभूमियाँ) फैली हुई हैं। इनका कुछ अंश ओडिशा के तट के साथ-साथ चलता है। कुल मिलाकर यह 76,800 वर्ग किमी क्षेत्रफल में फैली हुई हैं। गढ़जात पहाड़ियों की औसत ऊँचाई 900 मीटर है, और इनका सबसे ऊँचा पर्वत 1,187 मीटर (3,894 फुट) ऊँचा मलयगिरि है। इस पर्वतमाला क्षेत्र से कई नदियाँ निकलती हैं, जिनमें ब्राह्मणी नदी, महानदी, बैतरणी नदी और सुवर्णरेखा नदी प्रमुख हैं।
दलेल सिंह

आप्जी दलेल सिंह लेफ्टिनेंट कर्नल आप्जी दलेल सिंह (18 मार्च 1909 – 8 मार्च 1984) भारतीय संविधान सभा के सदस्य थे।
खुदीराम बोस सेंट्रल कॉलेज

खुदीराम बोस सेंट्रल कॉलेज, 1965 में स्थापित, कोलकाता, पश्चिम बंगाल, भारत में एक स्नातक कॉलेज है। यह केवल कला और वाणिज्य में पाठ्यक्रम प्रदान करता है। यह कलकत्ता विश्वविद्यालय से संबद्ध है। खुदीराम बोस सेंट्रल कॉलेज को विश्वविद्यालय अनुदान आयोग (यूजीसी) द्वारा मान्यता प्राप्त है। हाल ही में, इसे राष्ट्रीय मूल्यांकन और प्रत्यायन परिषद (NAAC) द्वारा फिर से मान्यता दी गई और C+ ग्रेड से सम्मानित किया गया।
आनंद मोहन कॉलेज

आनंद मोहन कॉलेज उत्तरी कोलकाता में एक स्नातक कॉलेज है। इसकी शुरुआत 1961 में सिटी कॉलेज की शाम की शाखा के रूप में हुई जबकि राममोहन कॉलेज ने सुबह की शाखा के रूप में काम करना शुरू किया। सिटी कॉलेज की स्थापना देशभक्त ब्रह्मो नेता आनंद मोहन बोस ने की थी । कॉलेज 102/1, राजा राममोहन रॉय सरानी, ​​कोलकाता -700 009 में स्थित है। यह ब्रह्म समाज शिक्षण समाज द्वारा प्रशासित सिटी ग्रुप कॉलेजों में से एक था , जो एक पंजीकृत समाज है। 2017 से, यह एक अनुदान-सहायता कॉलेज बन गया जो अब ब्रह्म समाज द्वारा प्रशासित नहीं है। कॉलेज को 2016 में NAAC द्वारा B+ स्तर पर मान्यता दी गई थी। यह मानविकी (बंगाली, अंग्रेजी, हिंदी (वैकल्पिक पाठ्यक्रम), इतिहास, दर्शन और संस्कृत), सामाजिक विज्ञान (अर्थशास्त्र और राजनीति विज्ञान), भौतिक विज्ञान (रसायन विज्ञान, भूगोल और पर्यावरण अध्ययन (वैकल्पिक पाठ्यक्रम), और भौतिकी में स्नातक पाठ्यक्रम प्रदान करता है। ), जैविक विज्ञान (वनस्पति विज्ञान, शरीर विज्ञान और प्राणीशास्त्र), गणित, कंप्यूटर विज्ञान और वाणिज्य।
सुरैया हसन बोस

सुरैया हसन बोस ( १९२८ -- ३ सितम्बर, २०२१) भारतीय स्वंत्रता संग्राम के क्रान्तिकारी नेता सुभाष चंद्र बोस के भतीजे अरविन्द बोस की पत्नी और पारम्परिक बुनकरी को पुनर्जीवित करने वाली सामाजिक कार्यकर्ता रही हैं। उन्होंने हिमरू ब्रोकेड/ जरी वस्त्र, मश्रू और तेली जैसी पारंपरिक बुनकरी के काम को पुनर्जीवित करने और कई सामाजिक कार्यों में बढ़-चढ़कर हिस्सा लिया था। 93 साल की उम्र में 3 सितम्बर 2021 को उनका निधन हुआ था। उनके के निधन से स्वतंत्रता के बाद के भारत में दुर्लभ और लुप्त होती कपड़े की बुनाई के डिजाइनों के पुनरुद्धार के गौरवशाली अध्याय का कुछ जानकार अंत हो मानते हैं।  तेलंगाना राज्य के हैदराबाद शहर में सुरैया ने करीब 600 से ज्यादा बुनकर परिवारों को बुनकरी के ज़रिए रोजगार देने का काम किया। उन्होंने बच्चों की मुफ़्त शिक्षा के लिए एक स्कूल भी खोला था। उन्हें उनके सामाजिक कार्यों के लिए देवी अवॉर्ड से सम्मानित भी किया गया है। उन्होंने ऑक्सफोर्ड यूनिवर्सिटी से टैक्सटाइल डिजाइनिंग में डिप्लोमा किया था। गांवों में काम करने वाली सुरैया फ़ैबइंडिया और पीएर कार्डिन जैसे ब्रेंड्स के साथ काम कर चुकी हैं। उन्हें लोग प्यार से सुरैया आपा कहकर बुलाते थे। नेताजी सुभाष चंद्र बोस के भतीजे अरबिंदो बोस की पत्नी होने के साथ-साथ वे आबिद हसन साफ़रानी की भतीजी भी हैं जिन्होंने जय हिन्द जैसे नारे को गढ़ा था और आजाद हिंद फौज में एक मेजर के पद तक पहुंचे थे। इस प्रकार से सुरैया हसन बोस अपने मैके और ससुराल - दोनों से देश-सेवा की भावना विरासत में पा चुकी हैं।
ठोस ऑक्सीजन

ठोस ऑक्सीजन 5४.३६ के (−२१८.७९ डिग्री सेल्सियस, −३६१.८२ डिग्री फारेनहाइट) से नीचे के तापमान पर सामान्य वायुमंडलीय दबाव पर बनता है। ठोस ऑक्सीजन O2, तरल ऑक्सीजन की तरह, एक हल्का आकाश-नीला रंग वाला एक स्पष्ट पदार्थ है जो दृश्यमान प्रकाश स्पेक्ट्रम के लाल भाग में अवशोषण के कारण होता है। आणविक चुंबकीयकरण और क्रिस्टल संरचनाओं, इलेक्ट्रॉनिक संरचनाओं और अतिचालकता के बीच संबंधों के कारण ऑक्सीजन अणुओं ने ध्यान आकर्षित किया है। एक चुंबकीय क्षण ले जाने के लिए ऑक्सीजन एकमात्र सरल डायटोमिक अणु (और सामान्य रूप से कुछ अणुओं में से एक) है। यह ठोस ऑक्सीजन को विशेष रूप से दिलचस्प बनाता है, क्योंकि इसे "स्पिन-नियंत्रित" क्रिस्टल माना जाता है जो कम तापमान चरणों में एंटीफेरोमैग्नेटिक चुंबकीय क्रम प्रदर्शित करता है। ऑक्सीजन के चुंबकीय गुणों का व्यापक अध्ययन किया गया है; और बहुत कम तापमान पर, यह एक अतिचालक अवस्था में भी बदल जाती है। ठोस ऑक्सीजन की संरचनात्मक जांच 1920 के दशक में शुरू हुई।
गाहिरा गुरु

सन्त गाहिरा गुरु (१९०५ - २१ नवम्बर १९९६) एक सन्त एवं समाजसुधारक थे जिन्होने छत्तीसगढ़ के सरगुजा जिले के आसपास के वनवासी क्षेत्रों में के बीच कार्य किया। सन १९४३ में उन्होने "सनातन धर्म सन्त समाज" की स्थापना की। इनका मूल नाम रामेश्वर था। वे उत्तरी छत्तीसगढ़ में सामाजिक चेतना के अग्रदूत थे उन्होंने उत्तरी छत्तीसगढ़ के अविभाजित सरगुजा, जशपुर, कोरिया, रायगढ़ सहित पड़ोसी राज्य झारखण्ड, उत्तरप्रदेश से लगे क्षेत्रों में रहने वाले आदिवासियों के साथ अन्य समाज में सामाजिक चेतना और जागरूकता लाने में अहम योगदान दिया। गाहिरा गुरु का जन्म सन् १९०५ में श्रावण मास की अमावस्या को रात्रि बारह बजे रायगढ़ जिले के लैलूंगा नामक स्थान से लगभग करीब १५ किलोमीटर दूर उड़ीसा से लगे ग्राम "गहिरा" सघन वनाच्छादित दुर्गम पर्वतीय क्षेत्र मे हुआ था। इनके पिता बुदकी कंवर और माता सुमित्रा थे। वे जंगल में दूर एकांत में बैठकर चिंतन-मनन करते थे। उन्होंने लोगों को प्रतिदिन नहाने, घर में तुलसी लगाने, उसे पानी देने, श्वेत वस्त्र पहनने, गांजा, मासांहार एवं शराब छोड़ने, गोसेवा एवं खेती, रात में सामूहिक नृत्य के साथ रामचरितमानस की चौपाई गाने हेतु प्रेरित किया। प्रारम्भ में अनेक कठिनाई आयीं; पर धीरे-धीरे लोग बात मानकर उन्हें ‘गाहिरा गुरुजी’ कहने लगे। वे प्रायः यह सूत्र वाक्य बोलते थे – " चोरी दारी हत्या मिथ्या त्यागें, सत्य अहिंसा दया क्षमा धारें। अब उनके अनुयायियों की संख्या क्रमशः बढ़ने लगी। उनके द्वारा गांव में स्थापित ‘धान मेला’ से ग्रामीणों को आवश्यकता पड़ने पर पैसा, अन्न तथा बीज मिलने लगा। इससे बाहरी सहायता के बिना सबकी आर्थिक स्थिति में सुधार हुआ। उन्होंने ‘सनातन संत समाज’ बनाकर लाखों लोगों को जोड़ा। शिक्षा के प्रसार हेतु उन्होंने कई विद्यालय एवं छात्रावास खोले। इनमें संस्कृत शिक्षा की विशेष व्यवस्था रहती थी। समाज को संगठित करने के लिए दशहरा, रामनवमी और शिवरात्रि के पर्व सामूहिक रूप से मनाये जाने लगे। लोग परस्पर मिलते समय ‘शरण’ कहकर अभिवादन करते थे। उन दिनों राष्ट्रीय स्वयंसेवक संघ की प्रेरणा से श्री बालासाहब देशपांडे ने ‘वनवासी कल्याण आश्रम’ नामक संस्था बनाई थी। इसे जशपुर के राजा श्री विजयभूषण सिंह जूदेव का भी समर्थन था। इन सबके प्रति गहिरा गुरु के मन में बहुत प्रेम एवं आदर था। भीमसेन चोपड़ा तथा मोरूभाई केतकर से उनकी अति घनिष्ठता थी। वे प्रायः इनसे परामर्श करते रहते थे। इनके कारण उस क्षेत्र में चल रहे ईसाइयों के धर्मान्तरण के षड्यन्त्र विफल होने लगे। गहिरा गुरु ने अपने कार्य के कुछ प्रमुख केन्द्र बनाये। इनमें से गहिरा ग्राम, सामरबार, कैलाश गुफा तथा श्रीकोट एक तीर्थ के रूप में विकसित हो गये। विद्वान एवं संन्यासी वहां आने लगे। एक बार स्वास्थ्य बहुत बिगड़ने पर उन्हें शासन के विशेष विमान से दिल्ली लाकर हृदय की शल्य क्रिया की गयी। ठीक होकर वे फिर घूमने लगे; पर अब पहले जैसी बात नहीं रही। कुछ समय बाद गहिरा गुरु प्रवास बंद कर अपने जन्म स्थान गहिरा ग्राम में ही रहने लगे। 92 वर्ष की आयु में 21 नवम्बर, 1996 (देवोत्थान एकादशी) के पावन दिन उन्होंने इस संसार से विदा ले ली। उनके बड़े पुत्र श्री बभ्रुवाहन सिंह अब अपने पिता के कार्यों की देखरेख कर रहे हैं। छत्तीसगढ़ सरकार ने उनकी स्मृति में सरगुजा विश्वविद्यालय का नाम "सन्त गाहिरा गुरु विश्वविद्यालय" कर दिया है।
मेगाओममापी

मेगाओममापी (Megohmmeter) या इन्सुलेशन प्रतिरोध परीक्षक एक विशेष प्रकार का ओममापी है जिसका उपयोग इन्सुलेटरों के विद्युत प्रतिरोध को मापने के लिए किया जाता है। उदाहरण के लिए, कमीशनिंग के समय केबल जैकेट की जांच मेगओममापी से की जाती है। मेगाओममापी निर्धारित धारा प्रदान करते हुए प्रायः उच्च DC वोल्टेज प्रदान कर सकते हैं (आमतौर पर 500 वोल्ट से 5 हजार वोल्ट ; कुछ तो 15 kV तक के होते है।)। स्वीकार्य इन्सुलेटर प्रतिरोध का मान आमतौर पर 1 मेगाओम से 10 मेगाओम होते हैं। मेगाओममीटर को पहले "मेगर' भी कहा जाता था।
रोबर्ट एच॰ गोडार्ड

रॉबर्ट हचिंग्स गोडार्ड (5 अक्टूबर, 1882 - 10 अगस्त, 1945) एक अमेरिकी इंजीनियर, प्रोफेसर, भौतिक विज्ञानी और आविष्कारक थे, जिन्हें दुनिया का पहला तरल-ईंधन रॉकेट बनाने का श्रेय दिया जाता है। गोडार्ड ने 16 मार्च, 1926 को सफलतापूर्वक अपना रॉकेट लॉन्च किया, जिसने अंतरिक्ष उड़ान और नवाचार के युग की शुरुआत की। उन्होंने और उनकी टीम ने १९२६ और १९४१ के बीच ३४ रॉकेट लॉन्च किए, जिनकी ऊंचाई २.६ किमी (१.६ मील) और स्पीड ८८५ किमी/घंटा (५५० मील प्रति घंटे) जितनी तेज थी।
धनंजय दास काठियाबाबा

धनंजय दास काठियाबाबा (अंग्रेज़ी: Dhananjay Das Kathiababa) (1901-1983) उन्नीसवीं सदी के एक प्रमुख भारतीय बंगाली निम्बार्क संत, दार्शनिक और हिंदू धार्मिक नेता थे। काठियाबाबा ने अपने प्रचारित धार्मिक विचार से आश्रम की स्थापना की। उनके मुख्य शिष्य स्वामी रासबिहारी दास काठिया बाबा हैं। वह अपने आधुनिक भक्त समाज में भी अपने शिष्यों में भगवान के अवतार के रूप में पूजनीय हैं। वह स्वामी धनंजय दास काठियाबाबा महाविद्यालय के संस्थापक हैं। धनंजय दास का जन्म बांकुरा जिले में हुआ था। पूर्व आश्रम का नाम धीरेंद्र मोहन दास था। पिता पूर्ण चंद्र चक्रवर्ती और माता खुदु मणि देवी चौथे पुत्र हैं। करीब पांच साल की उम्र में वह राधा माधवजी के मंदिर के बरामदे में मृत पाए गए थे। ने एक माध्यमिक विद्यालय और बाद में एमए की डिग्री प्राप्त की। मेदिनीपुर संस्कृत कॉलेज होगा। फिर वे अध्ययन करने के लिए नवद्वीप गए और युगधा व्याकरण मध्य और कविता प्रारंभिक परीक्षा उत्तीर्ण की। दीक्षागुरु संतदास काठियाबाबा की मृत्यु के बाद, वे आश्रम और मठ के प्रमुख बने। वह निम्बार्क संप्रदाय के दूसरे बंगाली मोहंत थे। वे उनके 56वें ​​गुरु थे। उन्होंने भारत के उत्तर-पूर्व और वृंदावन में कई आश्रम, संस्कृत स्कूल, हाई स्कूल और एक कॉलेज की स्थापना की। उनके द्वारा संस्कृत में लिखे गए कई ग्रंथ हैं और बंगालीस्वामी धनंजय दास काठियाबाबा कॉलेज की स्थापना २००९ में भरा गांव में हुई थी, जहां उनका जन्म हुआ था। काठिया बाबा का स्थान, स्वामी धनंजय दास काठियाबाबा महाविद्यालय, स्वामी धनंजय दास काठिया बाबा मिशन स्कूल, श्री रामदास काठिया बाबा सास्कृत विद्यालय। आप और घर के सभी लोग मेरे आशीर्वाद को जानेंगे। वह वैसा ही करेगा जैसा मैंने तुमसे कहा है कि ध्यान करो और भौहों के बीच जप करो, लेकिन यह भी कि यदि तुम विशाल ब्रह्म का ध्यान कर सको। यदि आप हजारों का ध्यान करते हैं, तो आपका सिर गर्म और दर्दनाक हो जाएगा और गंभीर बीमारी की संभावना होगी; तो हजारों ध्यान करने के लिए मत जाओ। दो भौंहों के बीच श्री श्री राधाकृष्ण के ध्यान के साथ विशाल ब्रह्म का ध्यान करने से, उनके माध्यम से कुंडलिनी ऊर्जा धीरे-धीरे ऊपर उठती है। श्री श्री राधाकृष्ण को परमात्मा परब्रह्म के नाम से जाना जाएगा। वे सर्वव्यापी अद्वैत अखण्ड चिदानंद स्वरूप हैं, लेकिन भक्तों के ध्यान के लाभ के लिए, वे एक सुविचारित मूर्ति रखते हैं। यह मानते हुए कि सभी सांसारिक चीजें - माता, पिता, पत्नियां, बेटे, बेटियां, रिश्तेदार और अन्य सभी घर, ईंट, पेड़, जड़ी बूटी, जानवर, कीड़े, मनुष्य, देवता - उसका रूप हैं, वह एक अलग दुनिया में कुछ भी नहीं है। आदतें कराकेई को सर्वव्यापी ब्रह्म का ध्यान कहा जाता है। स्वयं निर्णय करें - आप सभी के साथ संबंध रखते हैं क्योंकि आपके माता-पिता, पत्नी, बच्चे में एक चीज है। ११ मई १९७३ को बंगाल में २६ बैशाख १३९० ई.